Svet je za korak bliže pandemiji
Posle otkrivanja novih slučajeva svinjskog grupa Svetska zdravstvena organizacija razmatra podizanje nivoa upozorenja za još jedan step
Zdravstveni stručnjaci apeluju na građane da često peru ruke i da reaguju na sve simptome prehlade. U Meksiku vojska deli maske, dok se virus svinjskog gripa širi zemljom, a prešao je i na posetioce iz Sjedinjenih Država, Kanade i Španije. Doktor  je pomoćnik direktora Svetske zdravstvene organizacije koja proglašava upozorenja na opasnosti od zaraznih bolesti. „Ovo bi se moglo protumačiti kao značajan korak ka pandemiji, ali to istovremeno znači da još nismo stigli do toga,“ rekao je Fukuda. Meksički lekar  kaže da nova klasifikacija znači da se virus prenosi sa ljudi na ljude. „Oboleli su u stanju da zaraze druge ljude od dan pre pojave simptoma do sedam dana posle pojave simptoma,“ kaže doktor Rozengaus. Reč je o novom soju virusa koji je prešao sa svinja na ljude. „Ovo je novi virus, koji je nov i za svinje kao što je nov za ljude,“ rekao je doktor Fukuda. Simptomi bolesti su visoka temperatura, glavobolja, bol u mišićima i malaksalost. Takođe mogu da se jave muka, povraćanje i proliv. Svetska zdravstvena organizacija kaže da pandemija nije sigurna, ali da ljudi još nisu razvili otpornost na novi virus. Mnoge zemlje počele su da kontrolišu putnike iz Meksika i nekih delova Sjedinjenih Država. Američke škole u kojima se pojavio virus su dezinfikovane. „Ovo je očigledno razlog za zabrinutost koji zahteva povećanu budnost, ali ne i uzbunu,“ rekao je američki predsednik Barak Obama. Pošto je potvrđeno da se virus svinjskog gripa pojavio i u SAD, Obamina administracija proglasila je zdravstveno vanredno stanje. U okviru toga pojedinačnim državama isporučeno je 12 miliona doza leka . Vakcina protiv ove vrste gripa još ne postiji, ali oboleli reaguju na lekove kao što su Tamiflu i . Stručnjaci pokušavaju da otkriju zašto su oboljenja van Meksika relativno blaga, dok je najveći broj žrtava u Meksiku među mlađim odraslim ljudima, onima koji su obično najotporniji na grip. U međuvremenu, meksička vlada je zatvorila sve restorane pa čak i crkve.